Publication: Magyar Közlöny
Issue: MK-2003-126 (Year: 2003, Number: 126)
Era: 1990-2004
Section: [Összefoglalóan: 7/1994. (II. 18.) AB határozat, ABH 1994,
Paragraph Index: 1237

3. Az Alkotmánybíróságnak az Ogyh1. alkotmányellenességéhez kapcsolódó jogkövetkezmények meghatározásakor — eddigi joggyakorlata mellett — tekintetbe kellett vennie a jelen ügy sajátosságait. — Az Ogyh1. formailag nincs hatályon kívül helyezve: sem maga az Ogyh1., sem más országgyûlési határozat nem rendelkezett kifejezetten a hatályvesztésrõl. Azt, hogy az Ogyh1. nem tekinthetõ hatályosnak, az Alkotmánybíróság — a jelen határozat indokolásának V.1. pontjában — az Ogyh1. rendelkezéseinek értelmezése alapján vezette le. — Az Ogyh1. — a jelen határozat indokolásának IV.3. pontjában kifejtettek szerint — formailag állami irányítás egyéb jogi eszközének minõsül, ugyanakkor az Alkotmány és a Jat. alapján törvényi szabályozási körbe tartozó kérdésekrõl rendelkezik. Vagyis az Országgyûlés úgy fogadott el törvényi formát igénylõ szabályokat, hogy nem törvényhozó jogkörében, nem a törvényhozási eljárás szabályainak megfelelõen járt el, amit alkotmányosan nem tehetett meg. — Jelen esetben az indítványok alapján nem csupán absztrakt utólagos normakontroll-eljárás indult, hanem egyidejûleg absztrakt és konkrét normakontroll-eljárás. — Az általános alkalmazási tilalom kimondása ok nélküli volna, mivel az Ogyh1.-beli normatív rendelkezések alkalmazására már nem kerülhet sor. 2003/126. szám Mindezek alapján az Alkotmánybíróság úgy ítélte meg, hogy a jogforrási szint alapvetõ szabályainak megsértésével megalkotott, s formailag nem hatályon kívül helyezett, de már nem is alkalmazható Ogyh1. megsemmisítése szolgálja leginkább az Alkotmány 2. § (1) bekezdésébõl következõ jogbiztonságot. Az Alkotmánybíróság az Abtv. 40. §-a alapján rendelkezett az alkotmányellenessé nyilvánított Ogyh1. megsemmisítésérõl, s az Abtv. 43. § (4) bekezdése alapján — a jogbiztonság érdekében — ex tunc hatállyal semmisítette meg az Ogyh1.-et.

Source: https://magyarkozlony.hu/hivatalos-lapok/1a74efc745ed8f3039f4f920428fc4c0a4859803/dokumentumok/fcce32e5832f0c9db073bda572c783c909cc2f23/letoltes